kardosdrur/scandi-wiki huggingface dataset:
Sankt Mikaels og Sankt Georgs orden

The Most Distinguished Order of Saint Michael and Saint George er en britisk orden, der blev grundlagt den 28. april 1818 af Georg 4. af Storbritannien. 

Stiftelsen skete, mens prins Georg af Wales var prinsregent for sin far Georg 3. af Storbritannien. Ordenen er navngivet efter to militære helgener, nemlig Ærkeenglen Mikael og Sankt Jørgen (Saint George på engelsk).

Fra Middelhavet til diplomatiet 
Oprindeligt blev ordenen delt ud til fortjenstfulde indbyggere på Malta, Korfu og de mindre Ioniske Øer. I 1868 blev ordenen udvidet til at omfatte hele det Britiske Imperium. Fra 1877 blev ordenen tildelt for virke i udlandet, i kolonierne eller i diplomatiet.
 
I nutiden tildeles ordenen for belønning af diplomatiske fortjenester og for fremme af britiske interesser i udlandet. Både briter og udlændinge kan få tildelt ordenen.

Klasser 
Ordenen har tre klasser, sorteret i faldende orden efter rang:
 Knight Grand Cross eller Dame Grand Cross (GCMG)
 Knight Commander (KCMG) eller Dame Commander (DCMG)
 Companion (CMG)

Titler 
Personer, der tilhører de to øverste klasser, kan anvende titlen Sir eller Dame foran deres fornavne. Hustruen til en sådan Sir bruger titlen lady foran sit efternavn (i praksis: foran ægteparrets fælles efternavn). En Dames ægtemand får ikke en tilsvarende titel.

Ordener, dekorationer og medaljer fra Storbritannien
Etableret i 1818
Additiv farveblanding

Additiv farveblanding er frembringelsen af en lysfarve ud fra en blanding af  to andre farvers lys. 

Belyser man f.eks. et område med lyset fra de tre grundfarver: rød, grøn og blå, kan man opnå en hvid farve. 

Man kan opnå næsten alle øvrige farver ved at blande lys med disse tre grundfarver og variere styrken af hver enkelt farve. 

Additiv farveblanding bruges fx i tv- og computerskærme, hvor tripletterne danner billedpunkter med en farve ud fra dens tre grundfarver.

Se også 

RGB
Subtraktiv farveblanding
farvesystem

Farver
Venerød Sø

Venerød Sø (på dansk også Vinderad Sø og Vinderød Sø, på tysk Winderatter See) er en ind-sø beliggende ved landsbyen Venerød i det nordlige Angel i Sydslesvig i det nordlige Tyskland. Søen ligger nordvest for Sørup og øst for Oksager. Søen er 24 hektar stor og op til 2,2 meter dyb. Via den lille Kilså (på tysk Kielstau) er søen forbundet med Træsøen (Treßsee), hvor floden Trenen udspringer. Landskabet omkring søen er et let kuperet halvåbent englandskab med små skov og vadområder, hvor morænerne nogle steder når højder på henimod 40 og 50 meter. For at bevare arealernes halvåbne karakter græser der højlandskvæg

Søens navn er første gang dokumenteret i 1435. I skoven ved søens sydbred findes resterne af det forhenværende borganlæg Gravbod (på angeldansk gravboj, på tysk blev det senere til Grauburg). Markerne vest for Gravbod kaldes Verstergaard. Nord for søen ligger Søgaard, en forhenværende fæstning fra middelalderen. Ved søens vestlige kant går søen over i Markerup Mose.

Søen er én blandt flere søer og moser i Angel, der blev dannet som en subglaciale smeltevandsstrømme (issø) i en tunneldal under Weichsel-istiden. Søen var i 1845 omtrent 15 gange større end i dag, en stor del blev dog senere drænet for at give plads til landbrug. Som konsekvens forsvandt vådområderne omkring og dermed hele fødekæder fra insekter og frøer og op til storker. Ved den daværende bredkant lod Christian 8. opstille flere grænsesten med inskriften C VIII. En af dem kan stadig ses nordvest for søen (Kongestenen). Søen og dens nærmeste omgivelser blev efterhånden købt af delstaten Slesvig-Holsten. Området er nu fredet og indgår i det cirka 185 hektar stor naturfredede område Stiftungsland Winderatter See, som Slesvig-Holstens naturfredningsfond fører tilsyn med.

Nordøst for søen løber jernbanestrækningen Kiel-Egernførde-Flensborg.

Billeder

Eksterne henvisninger 

 Naturstiftelse Slesvig-Holsten: Venerød Sø

Noter 

Søer i Slesvig-Holsten
Angel
Fortjenstordenen (Commonwealth of Nations)

Order of Merit (Fortjenstordenen) er en britisk orden, der blev grundlagt den 23. juni 1902 af kong Edward 7. af Storbritannien. Forbilledet var den preussiske orden Pour le Mérite.

Ordenen tildeles af monarken personligt som belønning for fremragende indsats inden for kunst, uddannelse, litteratur og videnskab eller for anden fremragende indsats, som monarken ønsker at belønne.

Fortjenstordenen har kun én klasse, der hedder medlem (Member). Ordenen er inddelt i en civil og en militær afdeling. I det britiske ordensvæsen rangerer Fortjenstordenen lige efter Royal Victorian Order. Medlemskab i ordenen medfører ikke adelskab, titel som ridder eller anden status, men en modtager af ordenen er berettigede til at benytte bogstaverne «OM» efter sit navn.

Den regerende monark er ordensherre.

Ordener, dekorationer og medaljer fra Storbritannien
Etableret i 1902
Bornholm (skib fra 1871)

Briggen Bornholm blev bygget i 1864 på Prince Edward Island i Canada.

Skibet blev i 1871 købt i Malmø under navnet "Glencairn". Mogens Christiansen fra Rønne betalte ca. 30.000 danske kroner.

Skibet blev skadet ved en påsejling d. 10. oktober 1911. Skaden var for dyr at reparere, og det blev besluttet at skibet skulle sælges. I april 1912 blev det solgt til Oscarshamn i Sverige.

D. 22. oktober 1924 ramte skibet Salvo Rev og blev slæbt til Fårøsund. Her blev den skrottet til lægter.

Kilde 
 [Med Sejl Damp & Motor – Bornholmske skibe ca. 1850 til 1998. Af Erik Pedersen & Bornholms museum.]

Skibe fra Danmark
1871
Træsø

Træsø (dansk) eller Treßsee (tysk) er en lavvandet sø beliggende mellem landsbyerne Store Solt i vest og Oversø i øst i det nordvestlige Angel i Sydslesvig i det nordlige Tyskland. Søen er 4,9 hektar stor og op til 1,6 meter dyb. I de seneste årtier er vandfladen dog reduceret som følge af tilgroning. Søen har i øst tilløb af Bondeåen og Kilsåen. Fra Træsøen selv udspringer Trenen, som gennemskærer hele det centrale Sydslesvig og efter 98 kilometer udmunder i Ejderen. Søen opstod (ligesom Langsøen) som subglaciale smeltevandsstrømme (issø) under Weichsel-istiden. Træsøen danner grænse mellem Oversø Sogn i nordvest og Store Solt Sogn i sydøst. På samme måde adskiller søen kommunerne Oversø og Store Solt. Vandfladen tilhører dog Store Solt kommune.

På søens nordside findes et cirka 10 hektar stor klitområde med spredt bevoksning af sandskæg. Landklitten har været fredet siden 1932. Nordvest for søen lå i 1800-tallet Aagaard Højskole. Nord for søen ligger Julskov.

Eksterne henvisinger 
 Miljøministeriet Slesvig-Holsten om Træsøen

Noter 

Søer i Sydslesvig
Angel
Raymond Franz

Raymond Victor Franz (født 8. maj 1922, død 2. juni 2010) var medlem af Jehovas Vidners Styrende Råd fra d. 20. oktober 1971 til 22. maj 1980. Han arbejdede på organisationens hovedkontor i 15 år fra 1965 til 1980. Han anmodede om at måtte fratræde det styrende råd som følge af sin opfattelse af såvel teologiske som menneskelige paradokser i organisationen. Han er det eneste medlem af det styrende råd, som er afhoppet, og som er stået frem og har kritiseret Jehovas Vidners organisation. Hans fratrædelse sammenlignes med en katolsk kardinal, der fratræder sit embede.

Han blev udstødt (senere betegnet som "udelukket"), fordi han havde spist sammen med sin udstødte chef..

Han var nevø af Vagttårnetselskabets fjerde præsident Frederick William Franz.

Raymond Franz har skrevet flere bøger. Den mest kendte er "Samvittighedskrise", som er oversat til dansk i 1991. Bogen er blandt de mest læste om Jehovas Vidner historie og teologi. Bogen fik omfattende konsekvenser for Jehovas Vidner, som blev udstødt (senere betegnet som "udelukket") for at købe og læse bogen. Blandt andet blev otte medlemmer i Viborg udstødt i 1995. De alvorlige konsekvenser af at læse i Franz' bøger skyldes, at han afslører Jehovas Vidners ledelse.

Bibliografi

Kilde 

Jehovas Vidner
Personer fra USA
Offentlig forvaltning

Offentlig forvaltning eller offentlig administration er en fællesbetegnelse for det organisationsapparat som forbereder, udreder og iværksætter beslutninger, som er taget af politiske myndigheder. I moderne samfund har den offentlige forvaltning endvidere fået en stadig stigende selvstændig beslutningsmyndighed. 

Oftest anvendes begrebet offentlig forvaltning synonymt med statsforvaltning.

Se også 
 Udøvende magt

Politik
Phil Boyd

Philip Phil Ewing Boyd (5. juni 1876 i Toronto - 16. november 1967 smst) var en canadisk roer som deltog i de olympiske lege 1904 i St. Louis.

Boyd vandt en sølvmedalje i roning under OL 1904 i St. Louis. Han var med på den canadiske otter som kom på en andenplads efter den amerikanske båd fra Vesper Boat Club, Philadelphia.

Roerne på Argonaut Rowing Club, Toronto som repræsenterede Canada var Arthur Bailey, William Rice, George Reiffenstein, Phil Boyd, George Strange, William Wadsworth, Donald MacKenzie, Joseph Wright og Thomas Loudonsom var styrmand. Der var kun to hold som deltog i denne klasse og finalen blev afholdt den 30. juli 1904.

Eksterne henvisninger 
 http://www.sports-reference.com/olympics/athletes/bo/phil-boyd-1.html 

Roere fra Canada
Personer fra Toronto
Everard Butler

Everard Burnside Butler (28. december 1885 i Toronto - 23. november 1958 i Bournemouth) var en canadisk roer som deltog i de olympiske lege 1912 i Stockholm.

Butler vandt en bronzemedalje i roning under OL 1912 i Stockholm. Han kom på en tredjeplads i singelsculler efter at have tabt i semifinalen til britiske William Kinnear som senere vandt finalen.

Eksterne henvisninger 
 http://www.sports-reference.com/olympics/athletes/bu/everard-butler-1.html 

Roere fra Canada
Personer fra Toronto
Deltagere ved sommer-OL 1912
Vittensø

Vittensø (dansk) eller Wittensee (tysk) er en sø i det nordlige Tyskland, beliggende i Hytten Bjerge i Sydslesvig. Søen er beliggende få kilometer sydvest for Egernførde. Søens areal er på 940 ha. Dens maksimale dybde er 20,5 m. Ved søens bred ligger landsbyerne Lille og Store Vittensø.

Søer i Slesvig-Holsten
Sydslesvig
Store Vittensø

Store Vittensø (dansk) eller Groß Wittensee (tysk) er en landsby og kommune i det nordlige Tyskland, beliggende under Rendsborg-Egernførde Kreds i delstaten Slesvig-Holsten. Byen ligger 8 kilometer sydvest for Egernførde og 14 kilometer nordøst for Rendsborg ved Vittensøen i Hyttenbjergerne. Landsbyen er især kendt for mineralvandsproducenten Wittenseer Quelle.

Kommunen samarbejder med andre kommuner på administrativt plan i Amt Hüttener Berge.

Eksterne hensisninger 

 Kommunens hjemmeside

Byer i Kreis Rendsborg-Egernførde
Byer i Slesvig-Holsten
Lille Vittensø

Lille Vittensø (dansk) eller Klein Wittensee (tysk) er en landsby og kommune i det nordlige Tyskland, beliggende under Rendsborg-Egernførde Kreds i delstaten Slesvig-Holsten. Byen ligger 10 kilometer nordøst for Rendsborg ved Vittensøen i Hyttenbjergerne.

Kommunen samarbejder med andre kommuner på administrativt plan i Amt Hüttener Berge.

Eksterne henvisninger 

Byer i Kreis Rendsborg-Egernførde
Byer i Slesvig-Holsten
Ebbe Carlsson

Nils "Ebbe" Knut Carlsson (28. september 1947 i Lundby, Göteborg – 3. august 1992 i Stockholm) var en svensk journalist og forelægger der blev kendt for den såkaldte Ebbe Carlsson-affære i forbindelse med Palmemordet.
Han var den centrale person i en privat efterforskning af mordet.

Carlsson og affæren skildres i Karin af Klintberg og Jane Magnussons dokumentarfilm Ebbe the Movie fra 2009.

Eksterne link 
 Ebbe The Movie trailer

Journalister fra Sverige
Energimærkning

Energimærkning er en dansk mærkningsordning, der som udgangspunkt har til formål at hjælpe boligkøbere og lejere med at finde ud af, hvor dyr ejendommen samlet set vil være at opvarme, før der skrives under på købsaftalen eller lejeaftalen. Dernæst er det formålet med en energimærkning at give både sælger og køber eller ejer og lejer et værktøj til at få overblik over, hvilke energimæssige forbedringer der er rentable at gennemføre.

I sommeren 2010 blev det et lovkrav i Danmark, at energimærket skal være en del af salgsmaterialet. Dvs. at ejendomme ikke må sættes til salg uden et gældende energimærke. Desuden skal ejendomsmægleren annoncere ejendommens energimæssige status. Det krav vil automatisk få ejendomsmægleren til at fremme energirigtige boliger i salgsmaterialet.

Alle ejendomme skal energimærkes ved salg, og ejendomme på over 1.000 m2 skal energimærkes hvert 7. eller 10. år, afhængigt af, hvor store energibesparelser der foreslås i energimærket.

En energimærkning udarbejdes af en energikonsulent uddannet og beskikket af Energistyrelsen.

Energimærkning af eksisterende bygninger 
En sagkyndig energikonsulent skal bruge:
 plantegning af ejendom, snit og facader
 U-værdier på vinduerne. 
Hvis ikke det er tilgængeligt, bliver det registreret ved bygningsbesigtigelsen.

Energimærkning af Nybyggeri 
En sagkyndig energikonsulent skal bruge:
 Situationsplan 
 Facade tegninger

 Plantegninger
 Snit med beskrivelse af konstruktionsopbygninger
 Energidata på vinduerne –står gerne på følgeseddel eller faktura
 XML-fil - opdateret energirammeberegning
 Byggetilladelse
 Indreguleringsrapport på et eventuelt ventilationsanlæg

Kilder/referencer

Eksterne links 
 Erhvervs- og Byggestyrelsens hjemmeside boligejer.dk med beskrivlse af Energimærkning 
 Retsinformation, energimærkning, anvendelsesområde, definitioner m.v. 

Bygninger
Energimærkning af bygninger
Energi i Danmark
Jean-Paul Mendy

Jean-Paul Mendy (født 14. december 1973 i Mantes-la-Jolie i Yvelines i Frankrig) er en professionel bokser fra Frankrig, der vandt bronze i mellemvægtdivisionen(-75 kg)i World Amateur Boxing Championships i 1997 i Budapest i Ungarn.

Amatør
Den højrefodede bokser repræsenterede sit hjemland ved Sommer-OL 1996 i Atlanta i Georgia, hvor han blev besejret i første omgang af Tysklands Sven Ottke på point (4-11).

Professionelle karriere
Mendy fik sin professionelle debut den 22. december 2000, da han slog landsmanden Guy Dia-Njoh på knock-out i anden omgang. Han er ubesejret som professionel, og har en uafgjort kamp mod Anthony Hanshaw.
Mendy boksede mod Sakio Bika den 31. juli i Las Vegas, for en chance om at møde IBF-supermellemvægtmesteren Lucian Bute. Bike tabte kampen ved diskvalifikation i 1. omgang efter at han slog Mendy ud med et slag efter en et knockdown og mens Mendy stadig var på knæ.

Eksterne henvisninger  
 

Boksere fra Frankrig
Jakob Emanuel Handmann

Jakob Emanuel Handmann (16. august 1718 i Basel – 3. november 1781 i Bern) var en schweizisk maler med speciale i portrætmaleri. Han var samtidig med de schweiziske malere Anton Graff, Jean Preudhomme, Angelica Kauffmann, Johann Jakob Schalch, Johann Caspar Füssli og dennes søn Johann Heinrich Füssli.

Liv og arbejde 

Jakob Emanuel Handmann var det 9. barn af Johann Jakob Handmann, en bager og senere foged i Waldenburg, og hans kone Anna Maria Rispach. Mellem 1735 og 1739 lavede han en læreplads som stukkatør og studerede maleri i Schaffhausen hos maleren og stukkatøren Johann Ulrich Schnetzler. Han lavede studieture til Paris, Rom og Napoli. I Paris han arbejdede i studiet af Jean Restout II, som påvirkede hans arbejde. I 1742 Handmann rejste gennem Frankrig at finde beskæftigelse i et portræt studie i partnerskab med maleren Hörling. I partnerskabet med Hörling var Handmanns opgave hovedsagelig at male hovedet på modellerne. I Italien arbejdede han blandt andre i studierne i Marco Benefial og Pierre Subleyras i Rom. Der kopierede han hovedsageligt mesterværker fra antikken og renæssancen.

Ved juni 1746 var han tilbage i Schweiz. I 1747 han slog sig ned i Basel. I Basel åbnede han sit eget studie. Mange af hans klienter var patriciere fra byen og området af Bern. Takket være stiftet bekendtskab med estiske adelsmand oberst Carl Friedrich von Staal, blev Handmann medlem af "Accademia Clementina" af Bologna i 1773. Bortset fra en tur til Tyskland i 1753 forlod han aldrig igen sit fædreland.

Litteratur og henvisninger 

 Thieme-Becker: Allgemeines Lexikon der bildenden Künstler von der Antike bis zur Gegenwart, Leipzig: Seemann, 1907–1950; Taschenbuchausgabe: München: DTV (1992) 
 Thomas Freivogel: Emanuel Handmann 1718–1781 – Ein Basler Porträtist im Bern des ausgehenden Rokoko, Licorne-Verlag (2002) 
 Thomas Freivogel: Emanuel Handmann – beliebtester Porträtist der Familie Tscharner! (online) 
 Thomas Freivogel: Zwei Friedrich-Bildnisse von Emanuel Handmann. In: Jürgen Ziechmann (Hrsg.): Fridericianische Miniaturen Bd. 2 (OLDENBURG 1991), S. 189-201

Eksterne link 

 
 E.Handmann:Buchanzeige  (tysk)

Galleri 

Malere fra Schweiz
Portrætmalere
Rokokomalere
Personer fra Basel
Blondie (tegneserie)

Tegneserien Blondie har været produceret og udgivet siden 1931, hvor serien blev påbegyndt af den amerikanske tegner Murat B. "Chic" Young (1901 – 1973), som tegnede serien indtil 1963.

Serien fremstillede fra først af, under 1930'ernes krise, Blondie som en "gold-digger", dvs. en letlevende, velskabt pige, der ved hjælp af sin krop og sine ynder arbejder sig op i samfundet. Hun forfører skørtejægeren Busser, som er arving til en stor fabrik, et job som han vil være aldeles uskikket til at varetage. I disse tidligere faser af serien er den koleriske chef, fabrikanten, Bussers far.

Serien ændrede med tiden karakter og blev det sindbillede, den stadigvæk er på den amerikanske middelstandskernefamilies små og store trængsler hjemme og på arbejdet, med Blondie som hjemmearbejdende husmor og Busser som udearbejdende skaffedyr med villa, børn og vovser.

Tegneserier fra USA
Audriņi

Audriņi er en landsby i Audriņi pagasts i landskabet Latgale i det østlige Letland, NV for Rēzekne. Audriņi er hovedbyen i Audriņi pagasts, som havde 1.233 indbyggere den 1. juli 2010.

Audriņi er mest kendt for massakren, som den 2. januar 1942 udførtes af den nazi-tyske Einsatzgruppe A, der jævnede landsbyen med jorden og førte de 235 indbyggere undtagen 30 mænd til en nærliggende skov og henrettede dem. De 30 mænd blev den 4. januar 1942 henrettet offentligt i Rēzekne.

Anledningen til massakren var, at byens indbyggere angiveligt havde forsynet spredte medlemmer af Den Røde Hær med våben. Derpå beordrede kommandøren for sikkerhedspolitiet i Letland, SS-Obersturmbannführer Strauch, at udslette landsbyen og dens indbyggere til skræk og advarsel. Et eksemplar af den af Strauch underskrevne bekendtgørelse af massakren er hos den Russiske Føderations Statslige Arkiv (fond 7021, liste 93, akt 3792, blad 2/3).

Kilder 
 Peteris Krupnikov, Lettland und die Letten im Spiegel deutscher und deutschbaltischer Publizistik, 1895-1950. von Hirschheydt, Hannover-Döhren 1989, , S. 312f.
 Valdis O. Lumans, Latvia in World War II. Fordham Univ Press, New York 2006, , S. 169f.
 Heinz zur Mühlen: Baltisches historisches Ortslexikon, Tl. 2, Lettland (Südlivland und Kurland), 
 Latvijas Pagastu Enciklopēdeija (2002)

Eksterne henvisninger 
 Officiel hjemmeside  

Letlands historie
Letlands geografi
Krigsforbrydelser begået af Nazityskland
Ivor Campbell

Ivor Campbell (11. januar 1898 – 1. september 1971) var en canadisk roer som deltog i de olympiske lege 1924 i Paris.

Campbell vandt en sølvmedalje i roning under OL 1924 i Paris. Han var styrmand på den canadiske otter som kom en andenplads efter USA. Deltagerne på den canadiske otteren bestod af Arthur Bell, Robert Hunter, William Langford, Harold Little, John Smith, Warren Snyder, Norman Taylor, William Wallace og Ivor Campbell som var styrmann.

Eksterne henvisninger 
 http://www.sports-reference.com/olympics/athletes/ca/ivor-campbell-1.html 

Roere fra Canada
Anthony Dirrell

Anthony Dirrell (født den 14. oktober 1984 i Flint i Michigan) er en amerikansk bokser.  Han er en supermellemvægtbokser og lillebror til OL-bronze-vinderen og professionelle bokser Andre Dirrell.

Professionelle Karriere 
Anthony Dirrell fik son professionelle debut den 27. januar, 2005 mod Henry Dukes. Dirrell stoppede ham i første omgang. Dirrell havde sin næste kamp den 11. februar 2005 mod Dewayne Warren. Dirrell bankede Warren ned to gange i 1. omgang og to gange igen i 2. omgang.Dirrell vandt på TKO.

Dirrell havde sin tredje kamp mod Larry Brothers, hvor Dirrell vandt på TKO i 2. omgang. Dirrell havde sin fjerde kamp mod Mike Walthier og slog ham ud i 1. omgang.

Dirrell havde sin femte kamp mod Gabriel Rivera den 13. august 2005. Selvom Rivera var ubesejret i fire kampe, vandt Dirrell på TKO i 2. omgang. Dirrell havde sin 6. kamp mod Kevin Butts hvor Dirrell slog ham ud i 1. omgang.

Udenfor Ringen

Kamp mod Lymfon
Det blev annonceret af HBO Boxing After Dark speakeren Larry Merchant den 16. juni 2007  at Dirrell, der ikke har kæmpet i 2007, at han var under kemoterapi for non-Hodgkins lymfom. Han var klar til at bokse igen efter endt kemoterapi i 2008.

Anholdelse for væbnet røveri
Den 28. januar 2008, blev Dirrell anholdt for mistanke om væbnet røveri. Dirrells bedstefar har påstået, at Dirrell var på vej for at gennemgå kemoterapi for non-Hodgkins lymfom, da røveriet fandt sted.

Eksterne henvisninger 

Boksere fra USA
Personer fra Flint (Michigan)
Brian Magee

Brian Magee (født 9. juni 1975 i Lisburn i Nordirland) er regerende europamester i supermellemvægt-boksning-mester, der som amatør konkurrerede for Irland i mellemvægtdivision i Sommer-OL 1996. Som professionel har han vundet de europæiske, IBO og britiske super-mellemvægttitler.

Amatør Karriere
Magee repræsenterede Irland i Sommer-OL 1996.

Olympiske resultater 
Besejrede Randall Thompson (Canada) 13-5
Besejrede Bertrand Tetsia (Cameroon) 06/11
Tabte til Mohamed Bahari (Algeriet) 15/09
Magee vandt en bronzemedalje for Nordirland i 1998 Commonwealth Games og sølvmedaljen for Irland i 1998 EM i Minsk i Hviderusland.

Professionel karriere
Efter Commonwealth Games blev Magee professionel i marts 1999 og boksede mod Dean Ashton på Bowler Arena i Manchester i England på undercard til et boksestævne med navne, der omfattede Damaen Kelly, Michael Brodie og Clinton Woods. Magee vandt sin debut slog sin modstander ud inden for 2 omgange.
Han vandt den ledige IBO Intercontinental supermellemvægt-titel i januar 2001 ved at besejre Neil Linford fra England. Han erobrede IBO World supermellemvægt titelen og havde 8 succesfulde forsvar.
I december 2008 slog han ubesejrede skotske Stevie Maguire og vandt den britiske super-mellemvægt-titel og efter en 13-måneders pause, vendte han tilbage for at besejre danske Mads Larsen i en 7. omgang knockout i Århus og blev kronet som europamester for første gang.

Den 26. maj 2006 blev Magee besejret af den daværende ubesejrede Carl Froch via knockout i 11. omgang.

Den 11. september 2010 forsvarede Brian Magee sin europæiske titel mod Armeniens Roman Aramian, der endte med armenieren ikke kunne fortsætte efter 8. omgang. Magee udfordrede IBF Super-mellemvægt mesteren Lucian Bute i Canada den 19. marts 2011. Han tabte kampen til Lucian Bute via TKO i 10. omgang.

Den 9. December i 2012 forsvarede Magee sit WBA-bælte imod den danske bokser Mikkel Kessler, men efter et direkte slag i solar plexus i 2. runde, kom Magee ikke helt til kræfterne igen, og tabte et stykke inde i 3. runde da dommeren valgte at stoppe kampen og Mikkel Kessler vandt på TKO.

Eksterne henvisninger 
http://ekstrabladet.dk/sport/anden_sport/boksning/article1880674.ece

Boksere fra Irland